b'\n_START_ARTICLE_\nWilhelm Conrad R\xc3\xb6ntgen\n_START_SECTION_\n\xc5\xbdivljenje in delo\n_START_PARAGRAPH_\nR\xc3\xb6ntgen je ob preu\xc4\x8devanju sevanja razli\xc4\x8dnih tipov elektronk po naklju\xc4\x8dju odkril nov tip elektromagnetnega valovanja, ki ga je poimenoval\xc2\xa0\xc2\xbb\xc5\xbearki X\xc2\xab, pogosto pa ga po njem imenujemo rentgenski \xc5\xbearki. Odkril je tudi zaslon, s katerim je mogo\xc4\x8de to valovanje zaznati, in dejstvo, da je z njim mo\xc5\xbeno opazovati trdne strukture v \xc4\x8dlove\xc5\xa1kem telesu. Zaradi tega ga \xc5\xa1tejejo za za\xc4\x8detnika uporabe slik pri medicinski diagnostiki.\n_START_SECTION_\nNagrade\n_START_PARAGRAPH_\nZa svoje odkritje je prejel ve\xc4\x8d priznanj, med drugim prvo podeljeno Nobelovo nagrado za fiziko leta 1901, Matteuccijevo medaljo leta 1896 in \xc4\x8dastni doktorat medicine Univerze v W\xc3\xbcrzburgu.\n_START_SECTION_\nPoimenovanja\n_START_PARAGRAPH_\nPo njem se imenuje umetni element rentgenij odkrit leta 1994.'